EkBass/fiwiki-20250220-pages-articles huggingface dataset:
Leiden-asteikko

Leiden-asteikko (yksikön tunnus °L tai ÐL) on historiallinen lämpötila- asteikko, jota käytettiin 1900-luvun alkupuolella matalien, alle −183 °C, lämpötilojen mittaamiseen Hollannissa. Se on empiirinen asteikko, jonka kaksi referenssipistettä ovat luonnollisen vedyn kiehumispiste (noin 20,4 K) ja hapen kiehumispiste (noin 90 K). Näille pisteille annettiin lämpötilat 0 °L ja noin 70 °L. Asteikkovälinä käytettiin kelvineitä, joten absoluuttinen nollapiste oli noin −20,4 °L. Koska lämpötilat mitataan vedyn kiehumispisteen suhteen, kutsutaan sitä suhteelliseksi asteikoksi. Mittausteknisesti sen asteikko on välimatka-asteikko, jossa termodynaamisia laskelmia voi tehdä ainoastaan lämpötilaerojen avulla. Heike Kamerlingh Onnes (1853–1926) perusti kylmälaboratorion vuoden 1894 tienoilla Leideniin Alankomaihin. Mittareiden nesteenä käytettiin nesteytettyä happea, jonka kiehumispiste on −183 °C. Muut mittaustekniikat kehittyivät 1900-luvulla niin, että happimittareista voitiin luopua. Koska asteikko on 1 °C = 1 K = 1 °L, saadaan helpot muunnoskaavat :\frac{t}{^\circ C}=\frac{t}{^\circ L}-253 ja :\frac{t}{^\circ L}=\frac{t}{^\circ C}+253 == Lähteet == * Rantala, T.: Lämpöopin luentomoniste (18. Lämpötila, lämpölaajeneminen ja ideaalikaasu) , 1997, Oulun yliopisto * Hyhkö, Heikki: Tilastotieteen johdantokurssi , 2013 === Viitteet === == Aiheesta muualla == * Science & Society - Picture Library: Backing board for thermometer, c 1758. Luokka:Lämpötilayksiköt
Laivasuunnittelu

Laivasuunnittelu tarkoittaa tehtävää, jonka tarkoitus on laatia vesiliikennevälineiden suunnitelmat koskien näiden muotoilua, rakennetta, huollettavuutta ja käsiteltävyyttä.RINA - Careers in Naval Architecture Biran, Adrian; (2003). Ship hydrostatics and stability (1st Ed.) - Butterworth- Heinemann. ISBN 0-7506-4988-7 Laivasuunnittelu sisältä niin perusteet kuin sovelletun tutkimuksen, kehityksen, rakenteiden luokittelun ja laskelmat alusten koko eliniän ajan. Laivasuunnitteluun kuuluu myös turvallisuus- ja luokituslaitosten vaatimusten mukaisten dokumenttien, hyväksyntöjen ja suunnitelmien laatiminen. ==Tärkein sisältö== Sana alus sisältää kaikki vesikulkuvälineet, myös vettä syrjäyttämättömät maaefektialukset ja vesilentokoneet, joita käytetään tai voidaan käyttää vesikuljetuksiin.Convention On The International Regulations for Preventing Collisions at Sea, 1972, As Amended; International Maritime Organization; ISBN 92-801-4167-8 Laivasuunnittelun oleellisimmat kohteet ovat:Lewis V, Edward (Ed.); (June 1989). Principles of Naval Architecture (2nd Rev.) Vol. 1 - Society of Naval Architects and Marine Engineers. ISBN 0-939773-00-7 :* Hydrostatiikka ::Hydrostatiikka sisältää olosuhteet, jotka kohdistuvat alukseen sen ollessa vedessä ja sen kelluvuuteen. Tämä edellyttää nosteen laskemista, vetoisuuden määrittämistä ja vastaavia hydrostaattisia ominaisuuksia. ::Rungon asento - Aluksen kaltevuuden määritys pituussuunnassa. ::Vakavuus - Laivan kyky pysyä pystyssä sen kallistuttua tuulessa, merenkäynnissä tai lastaustilanteen mukaan. :* Hydrodynamiikka ::Hydrodynamiikka sisältää vesivirtaukset laivan runkoa, keulaa ja perää, potkurien lapoja tai peräsintä pitkin tai vesisuihkuputkessa. ::Virtausvastus - Veden aiheuttaman vastusvoiman laskeminen veden virratessa runkoa pitkin. Aluksen tarvitsema työntövoimalaskelmat perustuvat tähän. ::Propulsio - Aluksen liikuttamisessa vedessä käytetään potkureita, työntövoima, water, purjeet ja muut vastaavat. Voimakoneena on tyypillisesti polttomoottori. Jotkut alukset liikkuvat sähkömoottoreilla, jolloin sähköä voidaan tuottaa ydinvoimalla tai aurinkokennoilla. ::Liikkeiden hallinta - sisältää laivan liikkeiden hallinnan vedessä ja kuinka laiva reagoi tuuleen ja aaltoihin. ::Ohjattavuus (hallitavuus) - laivan suuntavakavuuden ja asemassa pysymisen hallinta. :* Rakennesuunnittelu ::Laivan rakennusmateriaalien valinta, aluksen lujuuslaskenta, laivan liikkuessa syntyvien runkovärähtelyjen laskenta ja hallinta. :* Tilankäytön suunnittelu ::Tähän sisältyy laivakonseptin suunnittelu, laitesijoittelu ja saavutettavuus, palosuojelu, tilajaot, ergonomia ja lastauskapasiteetin määrittäminen. :* Laivanrakennus ::Rakennuskuvien laadinta laivan rakentamisesta. Nämä sisältävät hitsauskuvat, taivutukset, levyjen leikkaukset,kokoonpanokuvat, joita tarvitaan laivan rakentamiseen ja vesillelaskuun. ==Katso myös== * Kansainvälinen merenkulkujärjestö * Lohkorakentaminen ==Lähteet== ==Aiheesta muualla== * History of naval architecture: Ferreiro, "Ships and Science", MIT Press 2007 * Luokka:Suunnittelu ja innovaatio
Pink Floydin odysseia

Pink Floydin odysseia () on vuonna 1991 ilmestynyt Nicholas Schaffnerin kirja Pink Floyd -yhtyeestä. Kirjan on julkaissut suomeksi vuonna 2006 Johnny Kniga ja sen on suomentanut J. Pekka Mäkelä. Teokseen sisältyvät Michael Heatleyn jälkisanat vuodelta 2005.* Oksanen, Taru: Nicholas Schaffner – Pink Floydin Odysseia . Pop-lehti. Viitattu 12.3.2016. == Lähteet == == Aiheesta muualla == * Kylmälä, Otto: Pink Floydin odysseia. Desibeli.net 31.8.2006. Luokka:Kirjat musiikista Luokka:Brittiläiset tietokirjat Luokka:Vuoden 1991 kirjat
Jääkiekon Suomensarja 1962–1963

Jääkiekon Suomensarja kaudella 1962–1963 pelattiin neljässä maantieteellisesti jaetussa lohkossa. Lohkoissa pelattiin kaksinkertainen sarja, lohkovoittajat etenivät SM-sarjan nousukarsintaan, jonka kaksi parasta nousivat SM-sarjaan. Lohkojen viimeiset putosivat Maakuntasarjaan. == Suomensarja == === Pohjoislohko === Uusintaottelu Joukkue 1 Tulos Joukkue 2 Hermes 7-3 RU-38 === Länsilohko === === Etelälohko === === Itälohko === === Nousukarsinta === Uusintaottelu Kokkola Joukkue 1 Tulos Joukkue 2 Hermes 2-6 WU Turun Palloseura ja Warkauden Urheilijat SM-sarjaan, josta putosivat Helsingin IFK ja Tampereen Pallo- Veikot. Kokkolan Jäähaukat, Rauman Säppi, Karhulan Peli-Karhut ja Joensuun Peli-Toverit putosivat maakuntasarjaan, josta nousivat Tampereen Kisa-Toverit, Jyväskylän Palloilijat, Pohjan Haukat Kemistä ja Kajaanin Palloseura. ==Lähteet== Luokka:Jääkiekon Suomensarja Luokka:Vuoden 1962 jääkiekko Luokka:Vuoden 1963 jääkiekko
Lokakuun vallankumouksen saari

Lokakuun vallankumouksen saari () on saari Severnaja Zemljan saaristossa Karanmeressä Pohjoisella jäämerellä. Saaren pinta-ala on 14 170 km². Venäläinen meriupseeri ja hydrologi Boris Vilkitski löysi saaren vuonna 1913 purjehtiessaan ensimmäisenä Koillisväylän läpi idästä länteen. Luokka:Venäjän saaret
Filippiinien taistelut (1944–1945)

Filippiinien taistelut olivat liittoutuneiden vuosina 1944–1945 suorittama japanilaisten miehittämien Filippiinien takaisinvaltaus. Valtaus alkoi 20. lokakuuta 1944 liittoutuneiden tehtyä maihinnousun Leytelle ja päättyi japanilaisten antautumiseen 2. syyskuuta 1945. Operaation aikana käytiin muun muassa Leytenlahden, Mindoron, Luzonin, Palawan ja Mindanaon taistelut, jotka päättyivät liittoutuneiden voittoon. Taisteluissa kuoli yli 336 000 japanilaissotilasta ja yksi japanilaisjoukkojen komentaja. Osa japanilaissotilaista jatkoi vastarintaa aina sodan päättymiseen saakka ja sen jälkeenkin. Viimeinen Filippiinejä miehittänyt japanilaissotilas, luutnantti Hirō Onoda, antautui vasta maaliskuussa 1974 Lubangin saarella. Lisäksi kapteeni Fumio Nakaharan väitettiin vielä oleskelevan Mount Halconilla 1980-luvulla etsintäryhmän löydettyä hänen majansa, mutta todisteita hänen selviytymisestään ei löydetty. ==Lähteet== == Aiheesta muualla == Luokka:Tyynenmeren sodan taistelut toisessa maailmansodassa Luokka:Filippiinit toisessa maailmansodassa Luokka:Vuoden 1944 sotahistoria Luokka:Vuoden 1945 sotahistoria Luokka:Yhdysvaltain taistelut
Fairey Gannet

Fairey Gannet on englantilainen sukellusveneiden torjuntalentokone. Sen voimalaite oli Armstrong Siddeley Double Mamba -potkuriturbiini.Tiedon Portaat 3: s. 608 Gannet oli lentotukialuksia käyttävä sotilaslentokone. Fairey Gannet oli kolmipaikkainen. Konetyyppi palveli suhteellisen pitkän ja noin neljännesvuosisadan kestäneen palvelusuran aikana Englannin lisäksi ainakin Saksan ja Australian merivoimien käytössä. Tyypin lentokoneita myytiin myös Indonesialle. Taitettavien siipien ohella lentokoneessa oli kaksoispotkurijärjestelmä. Siinä oli kaksi kappaletta eri suuntiin pyöriviä nelilapaisia potkureita. Tyypin tärkeimmät variantit olivat AS.4 ja AEW.3. AS oli sukellusveneiden torjuntakone (anti-submarine) ja AEW varhaisen varoitusjärjestelmän lentokone eli airborne early warning/AWACS. Ensilento tapahtui vuonna 1949 ja käyttöönotto vuonna 1953. Konetyyppi vedettiin pois aktiivipalveluksesta vasta vuonna 1978. ==Tekniset tiedot== ==Lähteet== *Tiedon Portaat 3 (osio: Ilmailu, oppitunti 18: kirj. Jaakko Kaskia), WSOY, Porvoo, 1968 (s. 608-609) === Viitteet === ==Aiheesta muualla== *http://www.faireygannetxt752.com/ *http://www.gatwick-aviation- museum.co.uk/gannet/gannet.html *http://www.thunder-and- lightnings.co.uk/gannet/history.php *http://www.warbirdalley.com/gannet.htm Gannet
Haarajoen koulu

pienoiskuva|Haarajoen koulu Haarajoen koulu on alakoulu, joka sijaitsee Haarajoen kaupunginosassa Järvenpäässä. Koulussa on peruskoulun luokat 1–6. Samassa rakennuksessa tulee olemaan myös päiväkoti ja esikoulu. == Historia == Haarajoen koulu on perustettu vuonna 1926. Silloin se sijaitsi vielä rakennuksessa, joka on nykyään nuorisotalo Werso ja jossa sijaitsee myös srk:n iltapäiväkerho. ==Nykyaika== Haarajoen koulussa on noin 185 oppilasta lukuvuonna 2024-25. Se sijaitsee Haarajoen keskustassa. Koulussa on noin 20 opettajaa tai ohjaajaa. Haarajoen koululla painopistealueena on tällä hetkellä perustaitojen vahvistaminen ja hyvinvointitaidot. Koulu käyttää ”Vastuun portaat” -nimistä järjestelmää, joka yrittää auttaa lasta ottamaan vastuuta teoistaan. ==Rakennukset== Haarajoen koulun ns. kivikoulurakennus on kolmikerroksinen, mutta pääasiassa käytetään vain kahta ensimmäistä kerrosta. Koulua on laajennettu useassa osassa ja ulko-oviakin on runsaasti. Koulussa on mm. aktiivisessa ilta- ja viikonloppukäytössäkin oleva liikuntasali. Liikuntasali toimii samalla myös koulun juhlasalina. Koulussa toimii iltapäiväkerho ensimmäisten luokkien (1. ja 2.) oppilaille sekä muiden luokkien erityisoppilaille. == Lähteet == ==Aiheesta muualla== *http://web.jarvenpaa.fi/haarajoen_koulu/ Luokka:Järvenpään peruskoulut
Crysis 3

Crysis 3 on Crytekin kehittämä ja Electronic Artsin julkaisema ensimmäisen persoonan ammuntapeli. Peli julkaistiin Microsoft Windowsille, PlayStation 3:lle ja Xbox 360:lle helmikuussa 2013. ==Juoni== Crysis 3 sijoittuu vuoden 2047 New Yorkiin, 24 vuotta Crysis 2:n tapahtumien jälkeen. New York on korruptoituneen CELL-yhtiön luomassa nanokuvussa. Kuvun alla on ylikasvaneita puita, soita ja jokia. Kuvun sisällä on seitsemän erilaista ympäristöä, jotka tunnetaan nimellä seitsemän ihmettä. Pelihahmon sanotaan olevan kostoretkellä, kun hän sai tietää CELL:n motiivit rakentaa kupu. ==Pelaaminen== === Yksinpeli === Pelissä aseina toimiva esimerkiksi Predator Bow (taljajousi), Alpha Jackal (haulikko) ja K-Volt (konekivääri). Pelaaja voi muuttaa aseiden ominaisuuksia. Lisäksi pelin nanopukua voi päivittää pelin edetessä. ===Moninpeli=== Enimmillään 16 pelaajaa Microsoft Windowsilla ja 12 pelaajaa konsoleilla on mahdollista olla yhdessä moninpelissä. Moninpeli käyttää Originia, johon pelaajalle vaaditaan tili. Pelissä on kahdeksan eri pelimuotoa, ja 12 karttaa. ==Kehitys== EA paljasti vahingossa Crysis 3:n nettikaupassaan huhtikuussa 2012. Kun Crysis 2 sai palautetta Windows-pelaajilta siitä, että sen grafiikat oli suunniteltu konsolien tekniset rajoitukset huomioon ottaen, Crytekin toimitusjohtaja ilmoitti, että peli tulee kuvaannollisesti ”sulattamaan tietokoneita” johtuen sen järjestelmävaatimuksista. Pelin Windows-versio vaatii DirectX 11 -yhteensopivan näytönohjaimen ja käyttöjärjestelmän. Crysis 3 käyttää CryEngine 3 -pelimoottorin uusimpia ominaisuuksia, kuten volumetrista valaistusta, displacement-mappingia, parannettuja dynaamisia tekstuureja ja kasvillisuutta sekä parannettua valaistusta ja varjoja. Osa näistä kehittyneistä ominaisuuksista toimii vain Windowsilla parhaat kuva- asetukset päällä. Suljettu alfatestaus aloitettiin valituilla käyttäjillä lokakuussa 2012. Alphassa oli mukana kartta ”Museum” ja pelimuoto ”Crash Site”. Beetatestaus aloitettiin 29. tammikuuta 2013 ja päättyi 12. helmikuuta. Crytek ja EA ilmoittivat, että betaan osallistui kolme miljoonaa pelaajaa. ==Markkinointi== Elokuvan tekijä Albert Hughes valittiin tekemään The 7 Wonders of Crysis 3 -lyhytsarja, jonka jokainen osa edusti erilaista pelin osa-aluetta. ==Vastaanotto== Peli on saanut pääasiassa positiivista palautetta. IGN:n arvio pelistä oli 8,5. Arvostelussa kehuttiin pelin tarinaa, grafiikoita ja kontrolleja. ==Lähteet== Luokka:2040-luvulle sijoittuvat videopelit Luokka:Vuoden 2013 videopelit Luokka:Scifipelit Luokka:Dystopiavideopelit Luokka:Ensimmäisen persoonan ammuntapelit Luokka:Windows-pelit Luokka:PlayStation 3 -pelit Luokka:Xbox 360 -pelit Luokka:Saksassa kehitetyt videopelit Luokka:Crytek
Veronica Cavallar

Veronica Cavallar (s. 12. elokuuta 1983 Cles) on entinen italialainen maastohiihtäjä. Maailmancupissa Cavallar kilpaili ensimmäisen kerran Toblachissa joulukuussa 2003. Ensimmäiset maailmancupin pisteensä hän saavutti joulukuussa 2011 Davosin 15 kilometrin vapaan hiihtotavan kilpailussa oltuaan 29:s. Hänen paras sijoituksensa maailmancupissa on 25:s sija Nové Měston 15 kilometrin perinteisen hiihtotavan yhteislähtökilpailusta helmikuussa 2012. Oberstdorfin MM-kilpailuissa 2005 Cavallar sijoittui 30 kilometrin perinteisen hiihtotavan yhteislähtökilpailussa 44:nneksi. Liberecin MM-kilpailuissa 2009 hän sijoittui 10 kilometrin perinteisen hiihtotavan kilpailussa 49:nneksi. Val di Fiemmen MM-kilpailuissa 2013 Cavallar sijoittui 15 kilometrin yhdistelmäkilpailussa 33:nneksi ja 10 kilometrin vapaan hiihtotavan kilpailussa 35:nneksi. Hän lopetti uransa samana keväänä. == Lähteet == Luokka:Italialaiset maastohiihtäjät Luokka:Vuonna 1983 syntyneet Luokka:Elävät henkilöt
Hannes Dotzler

Hannes Dotzler (s. 2. helmikuuta 1990) on saksalainen uransa lopettanut maastohiihtäjä. Hän edusti SC Sonthofenia. Maailmancupissa Dotzler kilpaili ensimmäisen kerran Lahdessa maaliskuussa 2010 sijoittuen 30 kilometrin kilpailussa 26:nneksi. Parhaimmillaan hän sijoittui maailmancupissa viidennelle sijalle Szklarska Poręban 15 kilometrin perinteisen hiihtotavan yhteislähtökilpailussa tammikuussa 2014. Nuorten MM-kilpailuissa Dotzler on saavuttanut viestissä kaksi kertaa hopeaa ja kerran pronssia. Aikuisten arvokilpailuissa hän kilpaili ensimmäisen kerran Oslon MM-kilpailuissa 2011, jossa hän sijoittui vapaan hiihtotavan sprintissä 45:nneksi ja 15 kilometrin perinteisen hiihtotavan kilpailussa 47:nneksi. Val di Fiemmen MM-kilpailuissa 2013 Dotzler sijoittui 50 kilometrin perinteisen hiihtotavan yhteislähtökilpailussa seitsemänneksi ja 15 kilometrin vapaan hiihtotavan kilpailussa sekä 30 kilometrin yhdistelmäkilpailussa 24:nneksi. Saksan viestijoukkueen mukana hän oli seitsemäs. Sotšin olympialaisissa 2014 hän sijoittui perinteisen hiihtotavan parisprintissä seitsemänneksi, viestissä yhdeksänneksi, perinteisen 15 kilometrillä 11:nneksi ja 30 kilometrin yhdistelmäkilpailussa 13:nneksi. Dotzler ilmoitti lopettavansa uransa marraskuussa 2017. == Lähteet == Luokka:Saksalaiset maastohiihtäjät Luokka:Vuonna 1990 syntyneet Luokka:Elävät henkilöt
Rämsöö

Rämsöö on noin 250 asukkaan kylä Vesilahdella. Se on valittu Suomen Vuoden kyläksi vuonna 2007 ja Pirkanmaan vuoden kyläksi vuosina 2001 ja 2007. Rämsöö sijaitsee Sastamalan Stormin ja Vesilahden Narvan välisen seututie 301:n varrella pitkän ja kapean Suonojärven pohjois- ja koillispuolella. Kylästä on matkaa Narvaan 15 kilometriä, Vesilahden kirkonkylään 25 kilometriä, Sastamalaan 20 kilometriä, Nokialle 25 kilometriä ja Tampereelle 40 kilometriä. Rämsöö on tunnettu monista kulttuuritapahtumistaan (Rämsöön kesäteatteri yli 30 vuotta, Moottorimusiikin festivaali vuosina 2006–2014 ja Kowan Teknolokian Päivät -perinnetapahtuma vuosina 1991–2005) sekä sunnuntaitansseistaan Rämsöön Seurantalolla vuosikymmenien ajan. == Aiheesta muualla == * Rämsöö Vesilahden kotisivuilla * Rämsööläinen * Kowan teknolokian kylä Rämsöö ==Lähteet== Luokka:Vesilahden kylät Luokka:Pirkanmaan vuoden kylät Luokka:Suomen valtakunnalliset vuoden kylät
Elisa Gasparin

Elisa Gasparin (s. 2. joulukuuta 1991 Poschiavo, Sveitsi) on sveitsiläinen ampumahiihtäjä. Myös hänen siskonsa Selina Gasparin ja Aita Gasparin ovat ampumahiihtäjiä. Gasparin sijoittui Sotšin olympialaisissa 2014 pikakilpailussa kahdeksanneksi. Kontiolahden MM-kilpailuissa 2015 hän oli pikakilpailussa kolmastoista. Pyeongchangin olympialaisissa 2018 hän sijoittui normaalimatkalla kahdeksanneksi ja naisten viestissä kuudenneksi. Maailmancupissa Gasparin on sijoittunut parhaimmillaan kahdeksanneksi Anterselvan pikakilpailussa kaudella 2017–2018. EM-kilpailujen nuorten sarjassa hän sai 2012 hopeaa takaa-ajossa ja pronssia pikakilpailussa. == Lähteet == == Aiheesta muualla == *Elisa Gasparinin kotisivut Luokka:Sveitsiläiset ampumahiihtäjät Luokka:Vuonna 1991 syntyneet Luokka:Elävät henkilöt
Levander

Levander on seuraavien henkilöiden sukunimi: *Anni Levander o.s. Canth (1866–1911), näytelmäkirjallisuuden suomentaja, Minna Canthin tytär *Gustaf Väinö Levander (1864–1935), lääkäri ja suomentaja, Anni Levanderin puoliso *Kaarlo Mainio Levander (1867–1943), eläintieteilijä *Kai Levander (s. 1943), laivansuunnittelija *Lars Levander (1883–1950), ruotsalainen kielitieteilijä ==Entinen nimi== *Erkki Levanto ent. Levander (1891–1954), kirjailija
Jääkärilippu

Jääkärilippu on itsenäisen Suomen ensimmäinen joukko-osastolippu. Se vihittiin Pyhän Kolminaisuuden kirkossa Liepājassa () 13. helmikuuta 1918. Tuolloin Saksasta palaamassa olleet jääkärit vannoivat valan itsenäisen Suomen hallitukselle. Seuraavana yönä Jääkäripataljoona 27:ssa palvelleiden jääkäreiden pääjoukko nousi laivoihin, jotka kuljettivat jääkärit kotimaahan. Vaasaan jääkärit saapuivat 25. helmikuuta 1918. Lipussa on valkoisella pohjalla sininen yrjönristi, jonka päällikkeenä on suuriruhtinaan kruunulla varustettu Suomen vaakuna. Ristin jokaiseen nurkaan on sijoitettu muunnelma Preussin vaakunasta. Lipun lahjoitti pataljoonalle berliiniläinen rouva Hedwig von Hahl ja sen suunnitteluun osallistui pataljoonan komentaja majuri Maximilian Bayer, pääjoukkueenjohtaja Erik Jernström sekä suomalaisdiplomaatti Fritz Wetterhoff. Puolustusvoimien valtakunnallisissa paraateissa jääkärilippu seuraa kunniapaikalla paraatin kärjessä marssivaa Suomen sotalippua (kielekkeinen valtiolippu). Lisäksi jääkärilippu on käytössä kesäkuun alussa Puolustusvoimain lippujuhlan päivänä. Jääkärilippu toimi esikuvana heraldikko Juhani Vepsäläisen vuonna 1997 suunnittelemalle Kaartin jääkärirykmentin lipulle, josta puuttuvat jääkärilipun preussilaiset kotkat, Suomen vaakunan ollessa sen nykyaikaista mallia. == Galleria == Tiedosto:Jääkärien paraati Vaasan torilla 26.2.1918 (26970229625).jpg|Jääkärilippu oli esillä jääkäriparaatissa Vaasassa 26. helmikuuta 1918. Joukot tarkastaa kenraali Mannerheim. Tiedosto:Lippujuhlan päivän paraati 2013 02 Jääkärilippu.JPG|Jääkärilippu Puolustusvoimain lippujuhlan päivän paraatissa 2013. Tiedosto:Lippujuhlan päivän 2017 paraati 002 valtiolippu ja jääkärilippu.JPG|Puolustusvoimain lippupäivän paraati 4. kesäkuuta 2017 Helsingissä. Jääkärilippu seuraa paraatissa Suomen valtiolippua. Tiedosto:Kaartin jääkärirykmentin lippu.svg|Kaartin jääkärirykmentin joukko- osastolippu vuodelta 1997. == Lähteet == == Aiheesta muualla == * Mannerheim.fi * Yle.fi: Uusi jääkärilippu oli kolmen kuukauden työrupeama Luokka:Suomen liput
Jukka Rintamäki

Jukka Alarik Rintamäki (s. 25. tammikuuta 1974) on Sundbybergissä Ruotsissa asuva ruotsinsuomalainen muusikko ja säveltäjä. Hän on Silverbullit-yhtyeen basisti, toinen laulaja ja lauluntekijä. Viime vuosina hän on erikoistunut peli- ja elokuvamusiikkiin sekä modernin tanssin sävellyksiin. Rintamäki sävelsi Johan Skuggen kanssa EA:n vuonna 2011 julkaistun Battlefield 3- sekä vuonna 2013 julkaistun Battlefield 4 -pelien musiikit. Hän sävelsi myös kappaleen Johan Skuggenin kanssa vuonna 2013 kuolleen DICE:n kehittäjä Kjell Reuterswärdin muistoksi. Ennen muuttoa Ruotsiin ruotsinkielinen Rintamäki vaikutti vaasalaisessa punk-yhtyeessä Oppsprätta Schakaler. ==Lähteet== == Aiheesta muualla == * Jukka Rintamäen kotisivut Luokka:Suomalaiset muusikot Luokka:Ruotsinsuomalaiset henkilöt Luokka:Vuonna 1974 syntyneet Luokka:Elävät henkilöt
Josef Ressel

Josef Ludwig Franz Ressel (Josef Ludvík František Ressel), (29. kesäkuuta 1793 – 9. lokakuuta 1857) oli itävaltalais-tšekkiläinen metsänhoitaja ja keksijä, joka kehitti yhden ensimmäisistä toimivista laivapotkureista. Ressel syntyi Böömiin Chrudimissa, Itävallan keisarikunnassa. Hänen isänsä oli saksankielinen, kun taas äiti syntyjään tšekki. Hän kävi koulua Linzissä ja České Budějovicen tykistökoulua sekä opiskeli Wienin yliopistossa ja Mariabrunnin metsäakademiassa. Hän työskenteli Itävallan valtion palveluksessa metsänhoitajana maan eteläosissa, Motovunin ja Istrian alueilla, jotka nykyään ovat Kroatiaa. Hänen tehtävänään oli huolehtia Itävallan laivaston puumateriaalin hankinnasta. Ollessaan työssä Landstrassissa, nyky-Sloveniassa hän testasi potkuriaan ensimmäisen kerran. Vuonna 1821 hän sai siirron Triesteen, Itävallan keisarikunnan tärkeimpään satamaan, jossa hänen kokeensa potkurilla onnistui. Hän sai patentin potkurilleen 1827. Hän muokkasi vuonna 1829 Civetta-höyrylaivaa potkurikäyttöiseksi ja koeajoi sitä Triesten satamassa vuonna 1829 kuuden solmun nopeuteen saakka, jolloin höyryputki räjähti. Onnettomuus johti siihen, että poliisi kielsi testauksen jatkamisen. Räjähdys ei johtunut potkurista, kuten monet aikalaiset uskoivat. Potkurin ajatus oli tunnettu pitkään. Yksi varhaisimmista oli David Bushnellin Turtle- sukellusveneessä Yhdysvaltain vapaussodan aikana käytetty käsikäyttöinen ruuvi. Vuonna 1836 englantilainen keksijä Francis Pettit Smith testasi hyvin samanlaista potkuria kuin Resselin kehittämä. Vuonna 1845 tehtiin ensimmäinen Atlantin ylitys potkurikäyttöisellä SS Great Britain-aluksella. Potkurin kehitys vakiintui 1880-luvulla. Wienissä sijaitsevassa Resselin muistomerkissä häntä kutsutaan niin potkurin kuin höyrylaivan keksijäksi. Resselin muita keksintöjä ovat muun muassa putkiposti sekä kuula- ja rullalaakerit. Hän sai elinaikanaan useita patentteja. Ressel kuoli Ljubljanassa. Hänet on haudattu St. Christopherin hautausmaalle Bežigradin kaupunginosassa. == Lähteet == == Kirjallisuutta == * Erhard Marschner: "Josef Ressel. Erfinder der Schiffsschraube - Seine Vorfahren und Nachkommen" [Josef Ressel. One of the designers of a ship's propeller - its ancestors and descendants], 1979, ISBN 3-7686-6016-8. * Václav Gutwirth: "Vynálezce Josef Ressel" [Inventor Josef Ressel], 1943, Prague. * Jiří Charvát, Pavel Kobetič et al.: "Josef Ressel a Chrudim" [Josef Ressel and Chrudim], 1986, Chrudimin aluemuseon julkaisu. == Aiheesta muualla == * Ressel Monument in Vienna, Austria a Video of his monument and his poor Austrian inventor colleagues. * Short biography * History of propeller inventions Luokka:Itävaltalaiset keksijät Luokka:Laivanrakennus Luokka:Vuonna 1793 syntyneet Luokka:Vuonna 1857 kuolleet
Hauskat eläinvideot

Hauskat eläinvideot oli Nelosella esitettävä viihdeohjelma, jossa tunnetut koomikot ja näyttelijät antavat äänensä sadoille eläimille ja tilanteille. Kuvamateriaalina on aitoa luontokuvaa, jonka päälle on ääninäytelty eläinten repliikkejä. Ääninäyttelijöinä toimivat Kari Hietalahti, Armi Toivanen, Jukka Rasila, Santtu Karvonen ja Lotta Lehtikari. Puolituntista ohjelmaa esitetään sunnuntaisin Nelosella.http://www.ruutu.fi/ohjelmat/hauskat- elainvideot/kausi-1-jakso-1 ==Lähteet== Luokka:2010-luvun suomalaiset televisiosarjat Luokka:Nelosen televisio-ohjelmat Luokka:Viihdeohjelmat
Paimenharakka

Paimenharakka (Ptilostomus afer) on varisten heimoon kuuluva varpuslintu. Se on sukunsa ainoa laji. ==Levinneisyys== Paimenharakoita elää Afrikassa päiväntasaajan alueella Atlantin rannikolta Etiopian ja Kenian länsiosiin saakka. ==Lähteet== Luokka:Varikset
Loistoharakka

Loistoharakka (Urocissa erythrorhyncha) on varisten heimoon kuuluva varpuslintu. ==Tuntomerkit== Loistoharakalla on musta pää, kaula ja rinta. Yläpuoli on sininen ja vatsapuoli harmaanvalkoinen. Pyrstö on hyvin pitkä ja se on selkää kirkaamman sininen ja siinä on leveä valkoinen kärki. Nokka ja jalat ovat punaisenoranssit. ==Levinneisyys== Loistoharakoita elää Itä- Aasiassa. Lajin kokonaispopulaatiota ei ole arvioitu, mutta lajin on raportoitu olevan yleinen suurimmalla osalla levinneisyysaluettaan. Laji on luokiteltu elinvoimaiseksi. ==Elinympäristö== Loistoharakat elävät ainavihannissa metsissä ja pensaikkoalueilla pääasiassa vuoristoisilla alueilla. ==Ravinto== Loistoharakat käyttävät ravinnokseen selkärangattomia ja muita pieniä eläimiä, hedelmiä ja siemeniä. Ne ryöstävät myös linnunmunia ja poikasia. ==Lähteet== Luokka:Varikset
Albert Canet

Henry Albert Canet (17. huhtikuuta 1878 Lontoo, Yhdistynyt kuningaskunta – 25. heinäkuuta 1930 Pariisi, Ranska) oli ranskalainen tennispelaaja. Canet saavutti Tukholman olympialaisissa 1912 pronssia nelinpelissä Edouard Mény de Maranguen parina sekä sekanelinpelissä Marguerite Broquedisin parina. == Lähteet == Luokka:Ranskalaiset tennispelaajat Luokka:Ranskalaiset olympiamitalistit Luokka:Vuonna 1878 syntyneet Luokka:Vuonna 1930 kuolleet
Yrjö Rantala

Yrjö Aleksanteri Rantala (9. joulukuuta 1904 Mäntsälä – 18. marraskuuta 1972 Helsinki) oli suomalainen ammattiyhdistysjohtaja ja sosiaalidemokraattinen poliitikko, joka toimi Metallityöväen Liiton puheenjohtajana vuosina 1940–1947. Yrjö Rantalan vanhemmat olivat sekatyömies Johan Rantala ja Amanda Rantala. Rantala työskenteli aluksi sähköasentajana ja tuli paikallisen ammattiosaston kautta 1930-luvulla Metallityöväen Liiton liittotoimikuntaan. Hänestä tuli 1938 liiton varapuheenjohtaja ja 1940 puheenjohtaja. Rantala oli talvisodan aikana 1940 mukana SAK:n ja työnantajaliitto STK:n välisissä neuvotteluissa, jotka johtivat tammikuun kihlauksena tunnettuun yhteistyöjulistukseen. Hänen johdollaan Metallityöväen Liitto solmi vuonna 1947 Suomen ensimmäisen koko maan käsittäneen työehtosopimuksen. Liittojohtajana häntä pidettiin joustavana ja neuvotteluhaluisena. Rantala kuului 1944–1947 SAK:n työvaliokuntaan sekä ay-liikkeen edustajana Sotakorvausteollisuuden valtuuskuntaan. Työväenliikkeen ja metallialan yhtenäisyyden säilyttämiseksi hän oli sodan jälkeen mukana sopimassa yhteistyöstä kommunistien kanssa. Sosiaalidemokraattien halutessa kiihdyttää kommunisminvastaista taistelua sovinnollisena pidetty Rantala päätettiin vuonna 1947 korvata tiukempana pidetyllä Valdemar Liljeströmillä. Rantalalle järjestettiin uusi työ Valmetin sosiaalijohtajana, mistä tehtävästä hän jäi eläkkeelle vuonna 1970. Rantalasta tuli 1950-luvulla SDP:n paikallinen johtohahmo Helsingissä. Hän toimi puolueen valtuustoryhmän ja Helsingin osaston sekä viimeiset vuotensa Helsingin Työväenyhdistyksen puheenjohtajana. Hän oli myös Helsingin kaupunginvaltuuston varapuheenjohtaja ja vaikutti muun muassa 1969 metron rakentamista koskeneen päätöksen syntymiseen. Vuonna 1955 Rantala valittiin myös SDP:n puoluetoimikuntaan. Hän sai 1965 kunnallisneuvoksen arvonimen. Yrjö Rantalan poika on ministeri ja pääjohtaja Eero Rantala. ==Lähteet== Luokka:Suomalaiset ammattiyhdistysjohtajat Luokka:Suomen Sosialidemokraattisen Puolueen poliitikot Luokka:Helsingin kaupunginvaltuutetut Luokka:Vuonna 1904 syntyneet Luokka:Vuonna 1972 kuolleet
Pink Floydin diskografia

Pink Floydin diskografia. == Studioalbumit == * The Piper at the Gates of Dawn (1967) * A Saucerful of Secrets (1968) * Ummagumma (1969, live- ja studioalbumi) * Atom Heart Mother (1970) * Meddle (1971) * The Dark Side of the Moon (1973) * Wish You Were Here (1975) * Animals (1977) * The Wall (1979) * The Final Cut (1983) * A Momentary Lapse of Reason (1987) * The Division Bell (1994) * The Endless River (2014) == Livealbumit == * Ummagumma (1969, live- ja studioalbumi) * Delicate Sound of Thunder (1988) * P-U-L-S-E (1995) * Is There Anybody Out There?: The Wall Live 1980–1981 (2000) * Live at Knebworth 1990 (2021) == Soundtrack-albumit == * Tonite Let's All Make Love in London (1968) (eri esittäjiä) * Music from the Film More (1969) * Zabriskie Point (1970) (eri esittäjiä) * Obscured by Clouds (1972) == Kokoelmat == * Relics (1971) * A Nice Pair (1973) * A Collection of Great Dance Songs (1981) * Works (1983) * Shine On (1992) * Echoes – The Best of Pink Floyd (2001) * Oh By The Way (2007) * Discovery (2011) (14 albumia ja 60-sivuinen kirjanen) * The Best of Pink Floyd: A Foot in the Door (2011) * The Early Years 1967–1972: Cre/ation (2016) * The Later Years 1987–2019 (2019) === Boksisetit === * Shine On (1992) * Oh, by the Way (2007) * Discovery (2011) * The Early Years 1965-1972 (2016) * The Later Years (2019) == EP:t == * Arnold Layne (1967) * See Emily Play (1967) * One of These Days (1971) * London ’66-’67 (1993) * 1967: The First Three Singles (1997) * 1965: Their First Recordings (2015) == Singlet == * 1967 Arnold Layne / Candy And A Currant Bun * 1967 See Emily Play / Scarecrow * 1967 Apples And Oranges / Paint Box * 1973 Money / Any Colour You Like * 1974 Time / Us And Them * 1975 Have A Cigar / Welcome To The Machine * 1975 Wish You Were Here * 1980 Another Brick In The Wall Pt. 2 / One Of My Turns * 1980 Run Like Hell / Don't Leave Me Now * 1980 Comfortably Numb / Hey You * 1983 Not Now John / The Hero's Return (Pt. 1, 2) * 1987 Learning To Fly (edit) / Terminal Frost * 1987 On The Turning Away / Run Like Hell (live) * 1988 One Slip / Terminal Frost * 1994 Take It Back / Astronomy Domine (live) * 1994 High Hopes / Keep Talking * 2014 Louder than Words * 2022 Hey, Hey, Rise Up! Luokka:Diskografiat Luokka:Pink Floyd
SS Great Britain

SS Great Britain oli vuonna 1843 vesille laskettu höyryvoimalla toimiva potkurikäyttöinen matkustajalaiva, joka nykyään on museolaivana. Laivan suunnitteli Isambard Kingdom Brunel Great Western Steamship Companylle Atlantin ylittävään liikennöintiin Bristolin ja New Yorkin välille. Laiva oli ensimmäinen rautarunkoinen höyrylaiva, joka ylitti Atlantin. Tämä vuonna 1845 tehty matka kesti 14 päivää. Höyrykoneen lisäksi laivassa oli mastot purjeita varten, koska höyrykoneisiin ei täysin luotettu. Vesille laskettaessa vuonna 1843 se oli pisin matkustajalaiva ja säilyi sellaisena vuoteen 1854 saakka. Aluksen pitkä rakennusaika ja korkea hinta jättivät kuitenkin sen omistajat vaikeaan taloudelliseen tilanteeseen, ja he joutuivat luopumaan liiketoiminnasta aluksen ajettua navigointivirheen vuoksi karille vuonna 1846. Alus myytiin hylkyjen pelastajille ja korjattiin. Sen jälkeen Great Britain kuljetti tuhansia maahanmuuttajia Australiaan, kunnes se muutettiin purjelaivaksi vuonna 1881. Kolme vuotta myöhemmin alus jäi pois käytöstä Falklandiin, missä sitä käytettiin varastona, karanteenilaivana ja hiiliproomuna, kunnes se haudattiin upottamalla vuonna 1937. Vuonna 1970 Great Britain palautettiin Bristoliin kuivatelakalle, jossa se oli rakennettu. Nyt alus luetaan Englannin historiallisen laivaston kokoelmien tärkeimpiin aluksiin. Alus on hyvin suosittu vierailukohde, jossa käy 150–170 tuhatta vierailijaa vuosittain. ==Laivan koko== *Pituus: 98 metriä *Leveys: 15,4 metriä *Korkeus (pääkannelta köliin): 9,9 metriä *Paino ilman lastia: 1 961 tonnia *Kantavuus: 3 066 tonnia *Höyrykoneen teho: 1 500 hevosvoimaa == Lähteet == ==Aiheesta muualla== *Official website *The Brunel Institute *I K Brunel *Panoramic tour from the BBC Luokka:Yhdistyneen kuningaskunnan museolaivat Luokka:Bristol Luokka:Höyrylaivat
Johan Hinric Lidén

Johan Hinric Lidén (1741–1793) oli ruotsalainen oppihistorioitsija. Hän opiskeli Turun akatemiassa ja oli Uppsalan yliopiston dosentti vuodesta 1765. Hän sai professorin arvon 1779. Hän julkaisi muun muassa latinaksi Ruotsin kirjallisuudenhistorian Historiola litteraria poëtarum suecanorum (3 osaa, 1764–1772) ja luettelon kokoamistaan väitöskirjoista (1778–1780). Hän keräsi arvokkaita käsikirjoituskokoelmia.Otavan Iso tietosanakirja, Otava 1968, osa 5, palsta 579 ==Lähteet== ==Aiheesta muualla== * *Svenskt biografiskt lexikon Luokka:Ruotsalaiset historioitsijat Luokka:Professorin arvonimen saaneet Luokka:Vuonna 1741 syntyneet Luokka:Vuonna 1793 kuolleet
Torikka

Torikka on suomalainen sukunimi, joka on tai on ollut muun muassa seuraavilla henkilöillä: *Aleksanteri Torikka, ent. Krasheinin (1886–1941), venäläissyntyinen Suomen armeijan kapteeni *Anu Torikka (s. 1948), taidegraafikko *Jalmari Torikka (1931–2013), kansanedustaja *Kasperi Torikka (s. 1999), jääkiekkoilija *Timo Torikka (s. 1958), näyttelijä *Waltteri Torikka (s. 1984), oopperalaulaja *Aune Alaja, o.s. Torikka (1915–1991), uskonnonopettaja ja kirjailija *Elsa Backus, o.s. Torikka (s. 1930), keihäänheittäjä.
Antoine Roussel

Antoine Roussel (s. 21. marraskuuta 1989 Roubaix, Ranska) on ranskalainen jääkiekkoilija, joka pelaa NHL-joukkue Arizona Coyotesissa. Hän on pelipaikaltaan keskushyökkääjä, mutta osaa pelata myös laidassa. Rousselilla on myös Kanadan kansalaisuus. ==Ura== ===Seuraura=== Roussel on Deuil-la- Barren kasvatti, mutta pelasi tämän jälkeen seitsemän vuotta Nantesissa aina vuoteen 2004. Hän pelasi Ranskassa junioriurallaan Dragons de Rouenissa vuosina 2002–2004. Vuonna 2004 Rousselin vanhemmat päättivät lähteä Ranskasta töihin Kanadaan Quebecin Mont- Tremblantiin.http://www.passionhockey.com/201302014592/NHL/antoine-roussel-de- deuil-la-barre-a-dallas.html Hän pelasi kauden 2005–2006 Midget AA-sarjassa ennen siirtymistä QMAAA-sarjan Collège Charles-Lemoy Riverainsiin seuraavaksi kaudeksi. QMJHL-joukkue Chicoutimi Saguenéensiin päävalmentaja ja GM Richard Martel päätti antaa Rousselin koittaa onneaan joukkueessa kaudella 2006–2007 ja hän sai lopulta sopimuksen. Hän pelasi joukkueessa vuoteen 2010. Roussel oli joukkueen varakapteeni kaudella 2008–2009 ja kapteeni seuraavalla kaudella. Jälkimmäisellä kaudella hän oli joukkueen kolmanneksi paras pistemies runkosarjassa ja pudotuspeleissä tehoilla 28+28=56. Syyskuussa 2010 NHL-varaamaton Roussel teki try-out-sopimuksen Boston Bruinsin kanssa. Hän osallistui joukkueen harjoitusleirille,http://bruins.nhl.com/club/news.htm?id=536856 mutta ei saanut lopulta sopimusta.http://bruins.nhl.com/club/news.htm?id=538290&navid;=DL|BOS|home Roussel lähetettiin joukkueen farmiin Providence Bruinsiin AHL:ään, ja hän pelasi kaudella myös sarjatasoa alempana ECHL:n Reading Royalsissa.http://www.oursportscentral.com/services/releases/?id=4146898 Syyskuussa 2011 Roussel liittyi Vancouver Canucksin harjoitusleirille, mutta ei saanut try-outin jälkeen sopimusta joukkueeseen ja liittyi farmijoukkue Chicago Wolvesiin,http://canucks.nhl.com/club/news.htm?id=589863 jossa hän pelasi koko kauden 2011–2012. Heinäkuussa 2012 Roussel teki kaksivuotisen kahdensuunnan sopimuksen NHL-joukkue Dallas Starsin kanssa. Hänet lähetettiin harjoitusleirin päätteeksi farmijoukkue Texas Starsiin.http://stars.nhl.com/club/news.htm?id=641422 NHL-kausi 2012–2013 viivästyi työsulun vuoksi, ja sen päätyttyä tammikuussa 2013 Roussel sai kutsun Dallas Starsiin. Hän teki NHL-debyyttinsä 2. helmikuuta 2013 kotona Phoenix Coyotesia vastaan ja teki samassa ottelussa ensimmäisen NHL-maalinsa. Hänet valittiin ottelun kolmanneksi tähdeksi.http://www.nhl.com/ice/recap.htm?id=2012020105 ===Maajoukkueura=== Roussel edusti Ranskaa MM-kilpailuissa vuonna 2012. Hän on pelannut myös alle 20-vuotiaiden I-divisioonan MM-kilpailut vuonna 2009 (A-lohkon hopeaa) ja alle 18-vuotiaiden I-divisioonan MM-kilpailut vuonna 2006.EliteProspects Roussel edusti Ranskaa myös jääkiekon MM-kilpailuissa vuonna 2017. ==Lähteet== * ===Viitteet=== Luokka:Ranskalaiset jääkiekkoilijat Luokka:Arizona Coyotesin pelaajat Luokka:Vuonna 1989 syntyneet Luokka:Elävät henkilöt
Discovery (Pink Floydin albumi)

Discovery on Pink Floyd -yhtyeen albumien yhteispakkaus (box set), joka ilmestyi 2011 Why Pink Floyd...? -uudelleenjulkaisukampanjan avauksena. Pakkaus sisältää yhtyeen kaikki 14 studioalbumia, jotka on uudelleen remasteroinut James Guthrie. Pakkaukseen sisältyy 60-sivuinen taidekirjanen, jonka on suunnitellut Storm Thorgerson. == Aiheesta muualla == * Petri Silas: Discovery. Soundi 10/2011. Luokka:Vuoden 2011 kokoelma-albumit Luokka:Pink Floydin albumit‎ Luokka:Musiikkiboksit
Haudanmaa

__NOTOC__ Haudanmaa on suomalaisen folk metal -yhtyeen Raudan esikoisalbumi. Se julkaistiin vuonna 2007 levymerkillä Roihu Records. == Kappaleet == # # # # # # # # # # # == Kokoonpano == === Yhtye === * Rauno Lahti – laulu, äänittäjä, valokuvat * Aki Hauru – kitara, taustalaulu, äänittäjä, miksaaja, tuottaja, grafiikka, valokuvat * Tuomo Kuure – basso * Jussi Miettola – rummut * Laura Airola – viulu, avainviulu * Kerttu Ahola – haitari === Tuotanto === * Svante Forsbäck – masteroija * Henkka Niemistö – masteroija * Marko Häkkinen – miksaaja * Dick Lindberg – valokuvat * Pekka Hovi – valokuvat * Reetta Kaila – valokuvat * Nino Laurenne – äänittäjä (rummut & bassokitara) == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * V2.fi: V2.fi: Levyarvio == Lähteet == == Aiheesta muualla == * * Haudanmaa discogs.com -sivustolla Luokka:Vuoden 2007 esikoisalbumit Luokka:Suomalaiset folk metal -albumit
Dorlan Pabón

Dorlan Maurício Pabón Ríos (s. 24. tammikuuta 1988 Medellín, Kolumbia) on kolumbialainen jalkapalloilija. Hän edustaa meksikolaista Monterreytä ja on pelipaikaltaan hyökkääjä. == Seurajoukkueura == Pabón siirtyi tammikuussa 2013 loppukauden kestävällä lainasopimuksella sevillalaisseura Real Betisiin.El Real Betis incorpora a sus filas al delantero internacional colombiano Dorlan Pabón Real Betis Balompié. Viitattu 19.8.2013 Aikaisemmin tammikuussa hänet ehdittiin myydä jo meksikolaisseura Monterreyhin, mutta FIFAn säännöt estävät yhden pelaajan pelaamisen kolmessa eri seurassa yhden kauden aikana, minkä vuoksi siirto toteutui vasta kesällä 2013. 16\. elokuuta 2013 Pabónin ilmoitettiin palaavan Primera Divisióniin Valenciaan hänen vietettyään vain kesän Meksikossa. Valencialaisseura maksoi hänestä 7 miljoonan euron siirtokorvauksen.El Valencia paga los 7 kilos por Pabón Marca. Viitattu 19.8.2013 == Lähteet == == Aiheesta muualla == * Dorlan Pabónin tilastot BDFutbol-sivustolla * Dorlan Pabónin tilastot National Football Teams -sivustolla Luokka:Kolumbialaiset jalkapalloilijat Luokka:Vuonna 1988 syntyneet Luokka:Elävät henkilöt
Jean-Jacques Kantorow

Jean-Jacques Kantorow (s. 3. lokakuuta 1945 Cannes) on ranskalainen kapellimestari ja viulisti. Hänellä on venäläiset sukujuuret. Hän opiskeli Pariisin konservatoriossa, jossa voitti merkittävän palkinnon vuonna 1960. Hän aloitti uransa viulistina ja voitti 1960-luvun aikana lukuisia kilpailuja Euroopassa.AllMusic: Jean-Jacques Kantorow Kantorow levytti viulistina paljon keskeistä konsertto-ohjelmistoa. Glenn Gould ihaili hänen soittoaan, ja Grove Dictionaryssa hänen sanotaan soittajana "yhdistävän ranskalaisten ja venäläisten koulukuntien parhaat piirteet". Kantorowista tuli Auvergnen kamariorkesterin pääkapellimestari vuonna 1985 ja Ensemble Orchestral de Parisin pääkapellimestari 1993. Hän on lisäksi johtanut muun muassa Orchestre de Parisia, Alankomaiden kamariorkesteria, Tapiola Sinfoniettaa ja Helsingin kamariorkesteria. Hän on opettanut Strasbourgin, Rotterdamin ja Pariisin konservatorioissa. == Lähteet == Luokka:Ranskalaiset kapellimestarit Luokka:Ranskalaiset viulistit Luokka:Vuonna 1945 syntyneet Luokka:Elävät henkilöt
SBS Rupu

SBS Rupusakki eli SBS Rupu on Huittisissa toimiva salibandyseura. Sillä on 11 joukkuetta, joissa pelaa lähes 250 pelaajaa. SBS Rupun suurin saavutus on naisten Salibandyliigan 4. sija kaudelta 2006–2007, jolloin naisten päävalmentaja Matti Kaipio nousi myöhemmin Suomen naisten salibandymaajoukkueen päävalmentajaksi. Myös SBS Rupun C-juniorit pelasivat kaudella 2012-2013 SM-sarjaa valmentajanaan Jussi Tommila. SBS Rupun miehet nousivat kaudelle 2020-2021 takaisin 2. divisioonaan. == Historia == SBS Rupun toiminta alkoi 1990-luvun alkupuolella Huittisten Laitisen asuinalueelta, missä joukko omistautuneita pallonpotkijoita kokoontui pelailemaan jalkapalloa. Kaukalojalkapallon ohella osallistuttiin myöhemmin myöskin salibandy- puulaakiturnauksiin. Joukkueelle piti keksiä nimi, jolloin Laitisen Rupusakki sai nimensä. 1990-luvun puolivälissä Rupusakki panosti yhä enemmän salibandyyn ja vuoden 1995 alkusyksyllä päätettiin lähteä miesten valtakunnalliseen sarjaan nimellä Puulaakiseura Rupusakki. Toisella kaudellaan, kaudella 1996-1997, toimintaan mukaan saatiin myös nais- ja juniorijoukkueita. Kauden 1998-1999 alussa seuran nimeä lähdettiin muuttamaan ja näin nykyinen SBS Rupusakki, eli SBS Rupu sai nimensä. Vuosituhannen vaihteessa Rupu sai useita mitaleja B- ja C-tyttöjen SM-sarjoissa. Vuonna 2019 Huittisiin valmistui Tahto Areena, jossa SBS Rupu pelaa kotiottelunsa. == Tunnettuja Rupulaisia == * Lauri Stenfors * Mikael Lax * Nina Rantanen * Katri Luomaniemi == Lähteet == * SBS Rupun nettisivu * SBS Rupun ryhmä facebookissa === Viitteet === == Aiheesta muualla == * www.sbsrupu.net Luokka: Suomalaiset salibandyseurat Luokka:Huittislaiset urheiluseurat Luokka:Vuonna 1995 perustetut urheiluseurat
Marian Suski

Marian Franciszek Suski (2. marraskuuta 1905 Kielce – 25. joulukuuta 1993 Wrocław) oli puolalainen miekkailija. Hän sai miesten säilän joukkuekilpailussa pronssia vuoden 1932 kesäolympialaisissa Los Angelesissa ja kilpaili siinä uudelleen vuoden 1936 kesäolympialaisissa Berliinissä jääden joukkueineen neljännelle sijalle.Marian Suski Bio, Stats, and Results | Olympics at Sports-Reference.com Suski oli Leszek Suskin setä tai eno. == Lähteet == Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1905 syntyneet Luokka:Vuonna 1993 kuolleet
Begin the Celebrations of Sin

__NOTOC__ Begin the Celebrations of Sin on suomalaisen black/death metal -yhtyeen Searin ensimmäinen studioalbumi. Se julkaistiin vuonna 2005 levymerkillä Dynamic Arts Records. == Kappaleet == # # # # # # # # # # == Kokoonpano == ;Yhtye * Tapsa Kuusela – laulu * Matias Helle – kitara * Sami Wass – kitara * Mika Nieminen – basso * Lauri Laaksonen – rummut, kansitaide ;Tuotanto * Santeri Salmi – tuottaja, äänittäjä, miksaaja * Pasi Ristolainen – masteroija == Arvostelut == * Imperiumi: 8/10 * Lammaszine: ristiriitainenLammaszine: Levyarvio == Lähteet == == Aiheesta muualla == * * Luokka:Vuoden 2005 esikoisalbumit Luokka:Searin albumit
Béla Rerrich

Béla Rerrich (26. marraskuuta 1917 Budapest – 24. kesäkuuta 2005 Saltsjöbaden) oli unkarilaissyntyinen miekkailija. Hän oli vuoden 1956 kesäolympialaisissa Melbournessa mukana saamassa hopeaa kalvan joukkuekilpailussa ja osallistui lisäksi yksilökilpailuun. Kesäolympialaisissa 1948 Lontoossa Rerrich kilpaili pelkästään kalvan joukkuekilpailussa, mutta vuoden 1952 kesäolympialaisissa Helsingissä hän osallistui sekä sen henkilökohtaiseen että joukkuekilpailuun.Béla Rerrich Bio, Stats, and Results | Olympics at Sports-Reference.com Rerrich loikkasi Melbournen kisojen jälkeen Yhdysvaltoihin, josta hän sittemmin muutti Skandinaviaan. Hän työskenteli siellä miekkailuvalmentajana ja tuli läheiseksi Ruotsin kuningasperheelle. Hän oli kuuden kielen sujuva osaaja. Hän kuoli Ruotsissa 87-vuotiaana. == Lähteet == Luokka:Unkarilaiset miekkailijat Luokka:Unkarilaiset olympiamitalistit Luokka:Vuonna 1917 syntyneet Luokka:Vuonna 2005 kuolleet
Lamentations of Destruction

__NOTOC__ Lamentations of Destruction on suomalaisen black/death metal -yhtyeen Searin toinen ja viimeiseksi jäänyt studioalbumi. Se julkaistiin vuonna 2007 levymerkillä Dynamic Arts Records. == Kappaleet == # # # # # # # # # # # == Kokoonpano == ;Yhtye * H. Hyytiäinen – laulu * Matias Helle – kitara * Juha Henttunen – kitara * T. Landen – bassokitara * Lauri Laaksonen – rummut \+ * Thomas Vee – muu laulu ;Tuotanto * Santeri Salmi – tuottaja, äänittäjä, miksaaja * Jaakko Viitalähde – masteroija == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2007 albumit Luokka:Searin albumit
Bottiverkko

Bottiverkko eli botnet koostuu joukosta tietokoneohjelmia (botteja), jotka ovat kytkeytyneet toisiinsa tietoverkon kuten internetin, välityksellä. Bottiverkolla on yleensä jokin tavoite, esimerkiksi hyväntahtoinen IRC-kanavan kontrollointi. Tarkoitusperä voi olla myös pahantahtoinen, kuten roskapostitus tai osallistuminen palvelunestohyökkäykseen. Sana botnet tulee englanninkielisistä sanoista robot ja network. Bottiverkkoja on käytetty syöttämään sosiaaliseen mediaan sisältöä, joka näyttää ihmisen tekemältä mutta on todellisuudessa ChatGPT:n tuottamaa. Botit käyttävät valepersoonia, jotka vastaavat toisilleen, käyttävät varastettuja kuvia, mainostavat haitallisia verkkosivustoja ja levittävät haitallisia kommentteja. Joitakin bottiverkkoja käytetään tiedonharavointiin, jolloin kuormitus levitetään sadoille tuhansille eri IP-osoitteille. Haravointibotit käyttävät satunnaisia tunnisteita, joilla ne pyrkivät välttämään havaitsemista, ja ne pyrkivät sulautumaan asiallisen liikenteen joukkoon. == Esimerkkejä == === Kiina === Cardiffin yliopisto selvitti Kiinan bottiverkoston laajan roolin Yhdysvaltain presidentinvaaleissa 2020. Se jakoi ensimmäisenä valheellista videota muka varastettujen äänestyslipukkeiden polttamisesta, kehotti väkivaltaan Trumpin toisen kauden mahdollistamiseksi juuri ennen kuin tammikuun 6. 2021 Trumpin kannattajat hyökkäsivät kongressirakennukseen, ja vertasi Washingtonin mellakoita Hongkongin mielenosoituksiin demokratian puolesta. Kiinan bottiverkko lähetti myös muita vaalivilppiväitteitä ja vihamielisiä viestejä Trumpista ja Bidenista. Tutkimuksen mukaan operaatio oli hyvin edistynyt ja organisoitu, eikä tavallisilla kiinalaisilla ole pääsyä Twitteriin. Kiina näyttää omaksuneen Venäjän vaikutuskeinoja. == Katso myös == * Orjakone * IRC-botti, esim. Eggdrop == Lähteet == Luokka:Tietoturva
Fernand Jourdant

Fernand Jourdant (3. helmikuuta 1903 Flers – 2. tammikuuta 1956 Toulouse) oli ranskalainen miekkailija ja olympiavoittaja. Hän kuului kalvassa kultaa voittaneeseen joukkueeseen vuoden 1932 kesäolympialaisissa Los Angelesissa. Nämä olivat hänen ainoat olympialaisensa.Fernand Jourdant Bio, Stats, and Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiavoittajat Luokka:Vuonna 1903 syntyneet Luokka:Vuonna 1956 kuolleet
Oh, by the Way

Oh By The Way on vuonna 2007 rajoitettuna painoksena julkaistu Pink Floyd -yhtyeen studioalbumien yhteispakkaus (box set). Pakkaukseen sisältyy juliste, jonka on suunnitellut Storm Thorgerson. == Arviot == * Soundi: Soundi ==Lähteet== == Aiheesta muualla == * Tero Alanko: Oh By The Way. Soundi 1/2008. Luokka:Vuoden 2007 kokoelma-albumit Luokka:Pink Floydin albumit‎ Luokka:Musiikkiboksit
Nikon D700

Nikon D700 on Nikonin valmistama täyden kennon yksisilmäinen peiliheijastuskamera, joka julkistettiin 1. heinäkuuta 2008. Kamera on yhteensopiva Nikon F -objektiivien kanssa ja siinä on sama 12,1 megapikselin CMOS-kenno kuin Nikon D3:ssa. Nikon D700:lla voi kuvata viisi kuvaa sekunnissa, mutta erillisen akkukahvan kanssa sillä voi kuvata kahdeksan kuvaa sekunnissa. Kamerassa on lisäksi 3,0 tuuman näyttö. == Lähteet == == Aiheesta muualla == *Nikon D700 Nikonin sivuilla *Rantapallo.fi: Testissä: Nikon D700 D700
Niklas Åkerfelt

Niklas Sebastian Åkerfelt (s. 1. marraskuuta 1971 Helsinki) on suomalainen näyttelijä. Åkerfelt opiskeli Helsingin teatterikorkeakoulussa 1991–1995. Hän näytteli freelancerina vuoteen 2001 saakka ja on sen jälkeen työskennellyt Svenska Teaternissa. Hän on ollut mukana useissa suomen- ja ruotsinkielissä televisio-, radio- ja elokuvatuotannoissa. Åkerfelt ääninäytteli Nuuskamuikkusta ja Hemulia vuoden 2017 elokuvassa Muumien taikatalvi. ==Filmografia== * 2011 - Arne Dahl: Pudotuspeli * 2012 - Arne Dahl: Verikyynel * 2012 - Arne Dahl: Vuoren huipulle * 2012 - Arne Dahl: Maan alla * 2012 - Arne Dahl: Eurooppa blues * 2012 - Annika Bengtzon: Crime Reporter - Lifetime * 2015 - Arne Dahl: Juhannusyön uni == Dubbaukset == == Lähteet == == Aiheesta muualla == * Luokka:Suomalaiset näyttelijät Luokka:Vuonna 1971 syntyneet Luokka:Elävät henkilöt
Renzo Minoli

Renzo Minoli (6. toukokuuta 1904 Milano – 18. huhtikuuta 1965 Milano) oli italialainen miekkailija. Hän kuului kalvassa vuoden 1928 kesäolympialaisissa Amsterdamissa kultaa voittaneeseen ja vuoden 1932 kesäolympialaisissa Los Angelesissa hopeaa saaneeseen joukkueeseen.Renzo Minoli Bio, Stats, and Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1904 syntyneet Luokka:Vuonna 1965 kuolleet